
253 деца от ДГ”Радомирче” се обучават допълнително по български език в изпълнение на проект „Социално - икономическа и образователна интеграция на уязвими групи на територията на община Радомир“ 

	               Детска градина ”Радомирче” в партньорство с Община Радомир стартираха изпълнението на Дейност 1 „Допълнително обучение по български език за децата, за които българският език не е майчин.” по Проект BG05M9OP001-2.018-0017-2014BG05M2OP001-C01’’ СОЦИАЛНО – ИКОНОМИЧЕСКА И ОБРАЗОВАТЕЛНА ИНТЕГРАЦИЯ НА УЯЗВИМИ ГРУПИ НА ТЕРИТОРИЯТА НА ОБЩИНА РАДОМИР’’, финансиран по Оперативна програма „Наука и образование за интелигентен разтеж“, съфинансирана от Европейския съюз чрез Европейските структурни и инвестиционни фондове.
	Целта на дейността е да предостави на децата от ромски произход и на останалите деца, допълнителни занимания по български език, като за ромските деца това ще допринесе за тяхната трайна интеграция  не само в образователния процес, който ще стане достъпен, но и ще допринесе за бъдещата им реализация в социален и личностен план. Нужна е многообхватна и упорита работа, като за целта дейността включва провеждане на допълнителни занимания по български език, съобразени с възрастта. Заниманията с децата ще се провеждат по групи, както са и ситуирани към момента по възраст и на база на специално изготвен учебен план за допълнителните часове. С всяко дете ще се работи и чрез индивидуален подход. 
[bookmark: _GoBack]253 деца от ДГ ”Радомирче” се обучават допълнително по български език в изпълнение на проекта, като са обхванати общо 539 деца в детските заведения – партньори по проекта, както следва: 253 деца от ДГ ”Радомирче”, 183 деца от ДГ ”Слънце” и 103 деца от ДГ ”Осми Март”.
 	В изпълнение на проекта е сформиран екип от специалисти, които ще провеждат конкретните занимания. Екипът включва един експерт по "Образователни дейности" и 19 преподаватели по български език.
	Ще бъдат осигурени учебни помагала, консумативи и материали за работата, съобразени с възрастта. Учебните помагала за децата, които не са в предучилищна възраст се поемат към момента изцяло от родителите. Това ще облекчи семействата и целта е да се достигне до по-голям брой деца, необхванати към момента в образователните институции.
Проект  „Социално-икономическа и образователна интеграция на уязвими групи на територията на община Радомир“, Договор №BG05M9OP001-2.018-0017-2014BG05M2OP001-C01, финансиран от Оперативна програма „Наука и образование за интелигентен растеж“, съфинансирана от Европейския съюз чрез Европейските структурни и инвестиционни фондове.

